అత్తగారు కొత్తకోడలు

అక్కినేని సంజీవి దర్శకత్వంలో నిర్మాత బాబూరావు కల్పనా చిత్ర పతాకంపై రూపొందించిన చిత్రం **అత్తగారు-కొత్తకోడలు**. ఈ చిత్రం 1968, జూన్ 14న విడుదలైంది. ఘట్టమనేని కృష్ణ, విజయ నిర్మల జంటగా నటించిన ఈ చిత్రానికి సంగీతం జీ. కె. వెంకటేష్ అందించాడు. 
## సాంకేతిక వర్గం
* కథ: పినిశెట్టి
* కథా సంవిధానం, మాటలు: ఆచార్య ఆత్రేయ,
* కూర్పు: జగదీష్
* డైరెక్టర్ ఆఫ్ ఫొటోగ్రఫీ: కె.యస్.ప్రసాద్ 
* కళ: సూరన్న
* నృత్యం: తంగప్ప 
* పోరాటాలు: రాఘవులు 
* సంగీతం: జి.కె.వెంకటేష్ 
* స్క్రీన్‌ప్లే, దర్శకత్వం: ఎ.సంజీవి 
* నిర్మాత: బాబూరావు 
* పాటలు: ఆరుద్ర, దాశరథి కృష్ణమాచార్య, కొసరాజు రాఘవయ్య చౌదరి, ఆచార్య ఆత్రేయ, మల్లాది రామకృష్ణశాస్త్రి 
* నేపథ్య గాయకులు: ప్రతివాది భయంకర శ్రీనివాస్, పులపాక సుశీల, శిష్ట్లా జానకి, ఘంటసాల వెంకటేశ్వరరావు, ఎల్ ఆర్ ఈశ్వరి, ఎ.ఎం.రాజా 
* నిర్మాణ సంస్థ: కల్పనా చిత్ర 
* విడుదల:14:06:1968.

## నటీనటులు
* సూర్యకాంతం
* కృష్ణ
* హరనాథ్
* కైకాల సత్యనారాయణ
* పుష్పకుమారి
* రమాప్రభ
* జయంతి
* విజయనిర్మల
* సాక్షి రంగారావు
* రాజబాబు
* రావి కొండలరావు
* ఆనందమోహన్

## కథ
సూరమ్మ (సూర్యకాంతం) ఒక వూరిలోని ఆస్తిపరురాలు. వడ్డీవ్యాపారం చేస్తూ పేదవాళ్ళను పీడిస్తూ ఉంటుంది. సవతి కొడుకు సత్యం (సత్యనారాయణ), కోడలు పుష్పకుమారిని ఆరళ్ళుపెడుతూ ఉంటుంది. కట్నం డబ్బు 10వేలు ఇవ్వకుండా కూతురు ధనలక్ష్మి (రమాప్రభ)ను అత్తగారింటికి పంపక, తనవద్దే వుంచుకుంటుంది. ఆమె మాట ప్రకారం ధనలక్ష్మి అందరి విషయాలు, తల్లికి చాడీలు చెబుతుంటుంది. ఆమె ఇద్దరు కొడుకులు మధు (హరనాథ్), గోపి (కృష్ణ) తల్లిని ఎదిరించలేక అవస్థలు పడుతుంటారు. మధు, పట్నంలో లక్షాధికారి నాగభూషణం కూతురు లత (జయంతి) ప్రేమించుకుంటారు. ఆ ప్రేమకు పెళ్ళికి తండ్రి అంగీకరించక పోవటంతో, స్నేహితురాలు రాధ (విజయనిర్మల), ఆమె తండ్రి కోటయ్య సాయంతో రిజిస్టర్ మ్యారేజి చేసుకుంటారు. భార్యతో పల్లెటూరు వచ్చిన మధు, అంతకుముందే తల్లి, మేనమామ నాగన్న (సాక్షి రంగారావు) కుట్రవలన దొంగతనం నేరంమీద సత్యం దంపతులు ఇల్లువదిలి వెళ్ళారని తెలుసుకుంటాడు. మధు కోరినా, సత్యం తిరిగి ఇంటికి రాక, పొలం వద్దనే పాకలో వుంటాడు. మధు పొలం పనులు చేయటం, లతకు ఆస్తిరాదని తెలిసిన రాధమ్మ ఆమెను అనేక ఆరళ్ళు పెట్టడంతో గర్భవతి ఐన, లతకు అబార్షన్ అవుతుంది. దాంతో మధు, లత తిరిగి పట్నం వెళ్ళిపోతారు. రాధ, గోపితో కలిసి, ఆస్తికల దైవ భక్తురాలిగా నాటకం ఆడి, సూరమ్మ చేత ఒప్పించి, గోపిని పెళ్ళాడి, కోడలుగా ఆ ఇంటికి వచ్చి, ధనలక్ష్మిని, ఆమె భర్త గిరిబాబు (రాజ్‌బాబు)తో పంపించి వేసి, ఆమె మరణించిందని, ఉత్తరం చూపి, దాని ద్వారా అత్తగారిని భయపెట్టి, లతను ఆమె పెట్టిన కష్టాలుపెట్టి ఇంటెడు చాకిరీ చేయిస్తుంది. నాగన్న అత్తగారిని మోసంచేసి ఆస్తి రాయించుకొని, అమ్మబోగా అన్నదమ్ములు ముగ్గురూ కలిసి దాన్ని అడ్డుకోవటం, సూరమ్మకు జ్ఞానోదయం కలిగి కోడళ్ళను ఆదరించటంతో చిత్రం ముగుస్తుంది.

## పాటలు
# చిటుకుమన్నది చిటికెమ్మా కిర్రుమన్నది తలుపమ్మా - పి.సుశీల, రచన: ఆత్రేయ 
# ఘాటుఘాటుప్రేమ ఎడబాటు - ఎ. ఎం.రాజా, ఎల్. ఆర్. ఈశ్వరి, రచన:ఆరుద్ర 
# దేవా లోకములోని చీకటులన్నీ - పి.బి.శ్రీనివాస్, రచన: దాశరథి 
# పెళ్ళిచేసుకుంటా నిన్నే పెళ్ళి - ఘంటసాల ( విజయనిర్మల మాటలతో) రచన: కొసరాజు.
# వయసు ఆగదు మన కోసం - ఘంటసాల, సుశీల . రచన: ఆత్రేయ 
# నువ్వు లేనిదే పువ్వు పువ్వుకాదు - పి.బి.శ్రీనివాస్, ఎస్.జానకి, రచన: ఆరుద్ర 
# రేపల్లెవాడలో వేడుక - పి.సుశీల బృందం , రచన: మల్లాది 
# వెన్నెల తెచ్చాడు మా పాపడు నవ్వులు పంచాడు - ఎస్.జానకి, రచన: ఆచార్య ఆత్రేయ.

## మూలాలు

* ఘంటసాల గళామృతము బ్లాగు - సంకలనకర్త: కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)

## బయటి లింకులు
* 

వర్గం:ఘట్టమనేని కృష్ణ నటించిన సినిమాలు
వర్గం:విజయనిర్మల సినిమాలు
వర్గం:రమాప్రభ నటించిన సినిమాలు
వర్గం:రాజబాబు నటించిన సినిమాలు
వర్గం:సూర్యకాంతం నటించిన సినిమాలు
వర్గం:రావి కొండలరావు నటించిన సినిమాలు
వర్గం:నాగభూషణం నటించిన సినిమాలు
వర్గం:సాక్షి రంగారావు నటించిన సినిమాలు
వర్గం:సత్యనారాయణ నటించిన సినిమాలు
వర్గం:పుష్పకుమారి నటించిన సినిమాలు